Case ID: 1155901
Sentence 5: İş üzrə şahid qismində dindirilmiş Qaradağ RPİ-nin x13 Alayının 10-cu polis bölüyünün polis nəfəri Şahid1 Lütfiyar oğlu ifadə verərək göstərmişdir ki, 16 oktyabr 2019-cu il tarixdə 6 saylı piyada marşurutunda polis nəfəri Şahid2 ilə birlikdə xidməti vəzifəsini yerinə yetirərkən Lökbatan qəsəbəsi, R.Salmanov küçəsində bir nəfər şəxsin qaranlıq bir yerdə dayanıb siqaret çəkdiyini görmüş, ona yaxınlaşaraq özlərini təqdim etmişlər, həmin şəxsdən şəxsiyyətini təsdiq edən sənədin üzərində olub-olmadığını soruşduqda həmin şəxs üzərində şəxsiyyəti təsdiq edən heç bir sənədin olmadığını demiş, küçədə yerləşən evin həyətinə qaçıb evə daxil olmuş, bir dəqiqə keçməmiş yenidən küçəyə çıxıb onlara yaxınlaşmış, hansı səbəbə görə qaçdığını xəbər alarkənhəmin şəxs ona sərxoş olduğunu və polisdən qorxduğu üçün qaçdığını bildirmiş, daha sonra həmin şəxs özünü təqdim edib onları həyətə dəvət etmiş və evin həyətində onlarla söhbət etməyə başlamış, həmin vaxt başqa bir nəfər şəxs həyətə girmiş, həyətdən çıxan zaman onlar köməyə çağırdığı 9605 radio çağırışlı avtopatrul ekipajının köməyi ilə həmin şəxsi saxlamış, ondan üzərində qanunla qadağan olunmuş hansısa bir əşyanın olub-olmamasını soruşmuşlar, həmin şəxs üzərində şəxsi istifadəsi üçün narkotik vasitə olduğunu demiş, həmin şəxsləri 10-cu Polis bölməsinə dəvət edib bölməyə təhvil vermişlər, bölmədə həmin şəxslərin x7 və Təqsirləndirilən şəxs olduğu məlum olmu, daha sonra iki nəfər hal-şahidləri dəvət edilmiş və hal şahidlərinin iştirakı ilə Təqsirləndirilən şəxs üzərində yoxlama aparmağa başlanılmış, yoxlama başlamazdan əvvəl Təqsirləndirilən şəxs ilə sorğu-sual aparılaraq üzərində qanunla qadağan olunmuş əşyalar, narkotik vasitələr və ya digər qadağan olunmuş maddələr olduğu halda təqdim etməsi təklif olunmuş, həmin vaxt Təqsirləndirilən şəxs əynində olan göy rəngli cins şalvarın arxa sol cibindən qara rəngli içərisində 1 ədəd üzərində “Mother Land” yazısı olan kibrit qutusunu, 2 ədəd şəffaf rəngli sellofan, 1 ədəd qəhvəyi rəngli həb, 1 ədəd ağ rəngli kağız, 1 ədəd qara rəngli dəri pul qabını təqdim etmiş, göy rəngli şalvarın sağ cibindən üzərində “Winchester” yazısı olan içərisində 5 ədəd siqaret, 1 ədəd bükülmüş gümüşü kağız aşkar olunmuş, baxış zamanı 1 ədəd qara rəngli dəri pul qabının içərisindən 1 ədəd kibrit qutusun içərisində spesifik iyə malik qurudulmuş ot, şəffaf selofanın içərisində spesifik iyə malik qəhvəyi rəngli kimyəvi maddə, şəffaf rəngli sellofan içərisində spesifik iyə malik ağ rəngli kimyəvi maddə, konfet kağızının içərisində spesifik iyə malik qəhvəyi rəngli maddə, ağ rəngli kağızın içərisində spesifik iyə malik qəhvəyi rəngli maddə olduğu müəyyən olunmu, Təqsirləndirilən şəxs ilə aparılmış şifahi sorğu-sual zamanı sonuncu həmin maddələrin narkotik vasitə olduğunu bildirmiş, daha sonra onun üzərində ətraflı yoxlama aparılmış, lakin qanunla qadağan olunmuş başqa heç bir şey aşkar edilməmiş, bundan sonra Qaradağ RPİ-nin 10-cu PB-nin təhqiqatçısı Hüseyn Məmmədov tərəfindən aşkar olunmuş maddələr zərfə qoyularaq üzəriləri möhürlənmiş, bununla bağlı protokol tərtib edilmiş, həmin protokol onunla yanaşı digər iştirakçılar tərəfindən imzalanaraq təsdiq olunmuşdur.